 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሚኒስትሪ ጉዳያት ወጻኢ ኣመሪካ ኣብ ትግራይ ዘሎ ጎንጺ ጠጠው ክብልን ብዘተ ክፍታሕን ጸዊዑ 1 ታሕሳስ 2020 ምንጪ ስእሊ, Getty Images ሚኒስትሪ ጉዳያት ወጻኢ ኣመሪካ ማይክ ፖምፕዮ እቲ ኣብ መንጎ ፈደራል መንግስተን ሓይልታት ትግራይን ተወሊዑ ዘሎ ጎንጺ ጠጠው ክብልን እቲ ቅልውላው ብዘተ ክፍታሕን ጸዊዑ እቲ ትማሊ ዝወጽአ ሓበሬታ ማይክ ፖምፕዮ ምስ ቀዳማይ ሚኒስተር ኢትዮጵያ ከምዝተዘራረበን ብዛዕባ እቲ ተወሊዑ ዘሎ ጎንጺ ሻቕሎቱ ከምዝገለጸሉን ይሕብር ንሱ ኣመሪካን ወከልቲ ሕብረት ኣፍሪቃን ከምኡውን ካልኦት ዓለምለኻውያን መሻርኽቲን ኣብ ዘተን ዕርቕን ክሕግዙ ድልዋት ከምዝኾኑ ገሊጹ እቲ ሚኒስተር ሰላማውያን ሰባት ስደተኛታት ከምኡውን ካብቲ ኲናት ዝሃድሙ ዘለው ስቪላትን ዝኾነ ጉድኣት ከይበጽሖም ክሕለው ከምዘለዎምን ኣብ ክልል ትግራይ ድማ ሰብኣዊ ሓገዝ ንምብጻሕ መገዲ ክኽፈትን ሓቲቱ ፈደራላዊ መንግስቲ ኢትዮጵያን ክልል ትግራይን: ብፖለቲካውን ሕገመንግስታውን ጉዳያት ንነዊሕ እዋን ክተፋነኑ ድሕሪ ምጽናሕ ብ 3 ሕዳር ሓይልታት ጸጥታ ትግራይ ንመዓስከራት ናይቲ ኣብቲ ክልል ዓስኪሩ ዝነበረ ክፋል ሰራዊት ኢትዮጵያ ኣጥቂዖም ክብል ቀዳማይ ሚኒስተር አብዪ ኣሕመድ ድሕሪ ምኽሳሱ ናብ ቅሉዕ ጎነጽ ኣምሪሖም ኤርትራ ኣብ ውሽጣዊ ግጭት ኢትዮጵያ ኢድ ኣለዋ ድዩ? 